Το 2020 είναι αδιαμφισβήτητα η χρονιά που άλλαξε το επιχειρείν, την καθημερινότητα, την εργασία, τις σπουδές και τα πάσης φύσεως σχέδια όλων μας. O κλάδος του τουρισμού είναι ανάμεσα στους κλάδους που επηρεάστηκαν πολύ έντονα και πολλοί λένε ότι θα είναι ο πρώτος που θα ανακάμψει

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Μετά τις απίστευτες προκλήσεις του Ταγίπ Ερντογάν σχετικά με τη Λιβύη και την Ανατολική Μεσόγειο , η εμπρηστική πολιτική από τη μεριά της Άγκυρας χτύπησε «κόκκινο» για ένα ακόμη θέμα που ενοχλεί τη γειτονική χώρα. Συγκεκριμένα, δημοσίευμα του τουρκικού πρακτορείου ειδήσεων «Anadolu» επιχείρησε να αμφισβητήσει την πρόθεση της Ιταλίας σχετικά με την υπογραφή για την κατασκευή του αγωγού EastMed Σύμφωνα με το δημοσίευμα «ο Ιταλός υπουργός Εξωτερικών, Λουίτζι Ντι Μάιο δεν πιστεύει στον υποθαλάσσιο αγωγό EastMed και αυτός είναι ο λόγος που δεν τον υπέγραψε διαφοροποιώντας την θέση του από την Ελλάδα, την Κύπρο και το Ισραήλ που υπέγραψαν τη συμφωνία στις αρχές του 2020 στην Αθήνα». Επίσης το «Anadolu» υποστήριξε πως μεταξύ άλλων ο Λουίτζι ντι Μάιο είπε πως ο υποθαλάσσιος αγωγός EastMed «δεν είναι πιθανό να κατασκευαστεί».Η Ιταλία δεν έμεινε με σταυρωμένα χέρια, αντιθέτως έσπευσε να απαντήσει στο προκλητικό δημοσίευμα ξεκαθαρίζοντας τη θέση της.Όπως αναφέρεται σε ιταλικά ΜΜΕ, η ιταλική κυβέρνηση διαμαρτυρήθηκε έντονα στο «Anadolu» και προέβη σε διάβημα, με αποτέλεσμα το τουρκικό πρακτορείο ειδήσεων να αναγκαστεί «κατεβάσει» την αναληθή ανάρτηση.Αντίδραση υπήρξε και από την Κύπρο. Ο υπουργός Εξωτερικών της Κυπριακής Δημοκρατίας, Νίκος Χριστοδουλίδης επικοινώνησε με τον Ιταλό ομόλογο του και έλαβε τη ρητή διαβεβαίωση πως επρόκειτο για ψευδές δημοσίευμα.Εν τω μεταξύ, το θέμα είχε ήδη αναμεταδοθεί από το TRIBUNE και από την ισραηλινή ιστοσελίδα Times of Israel, προκαλώντας διπλωματικό συναγερμό και στο Ισραήλ.Ολα αυτά συμβαίνουν ενώ οι αρχές της Αιγύπτου πριν από τέσσερις ημέρες πραγματοποίησαν επιδρομή στα γραφεία του «Anadolu» στο Κάιρο και συνέλαβαν δημοσιογράφους με την κατηγορία της διασποράς ψευδών ειδήσεων. Οι Τούρκοι ανταποκριτές στην αιγυπτιακή πρωτεύουσα απελάθηκαν.Αντιδρώντας, πριν από λίγο καιρό, στην υπογραφή της διακρατικής συμφωνίας για τον ενεργειακό αγωγό EastMed, ο εκπρόσωπος του υπουργείου Εξωτερικών της Τουρκίας Χαμί Ακσόι δήλωσε ότι κάθε σχέδιο που αγνοεί τα δικαιώματα της Τουρκίας και των Τουρκοκυπρίων για τους φυσικούς πόρους στην ανατολική Μεσόγειο θα αποτύχει.«Ο πιο οικονομικός και ασφαλής δρόμος για την αξιοποίηση των φυσικών πόρων στην ανατολική Μεσόγειο και η διανομή τους στις καταναλωτικές αγορές στην Ευρώπη, συμπεριλαμβανομένης της χώρας μας, είναι η Τουρκία», υπογράμμισε ο Ακσόι στην ανακοίνωση του τουρκικού ΥΠΕΞ.